Ганна Юнцэвіч з Літоўцаў (на здымку) у маленстве аддавала перавагу не гульням у лялькі, як большасць дзяўчынак, а футболу і хакею, сябравала выключна з хлапчукамі. Нават пасля заканчэння школы прафесію выбрала не зусім жаноцкую: паступіла ў Вілейскае тэхнічнае вучылішча, дзе набыла спецыяльнасць слесара механазборачных работ 3 разрада. З лёгкасцю магла сабраць папулярны на той час фотаапарат “Зеніт”. З тэхнікай яна сябруе і па сённяшні дзень, але так вызначыў лёс, што рэалізавала сябе зусім у іншай сферы – 30 гадоў прысвяціла культуры, з’яўлялася загадчыкам Літоўскага сельскага клуба.